La torca ábrese no fondero'l h.ou, au s'atopa un neverón que la tapez davezu. Abriendo pasu na rimaya, apórtase a la entrada, un estrenchu meandru ("La sardina") que precede al P 219 m. No fondero d'esti, otru meandru desemboca direuto enriba un pozu aeriu de 59 m, al que siguen ún de 51 m y otru de 19 m, dambos dos bien regaos. El pozu viniente (14 m) lleva una decena metros más p'alantre, a la cabecera d'un perguapu P 165 m ("TGV"). El siguiente P 91 m, ye más complicáu d'instalar, pola mor d'un derrabe costeros inestables nel so testeru. Otra serie pozos, ente ellos ún de 57 m, aporta fasta'l vivac a -900 m, nún meandru activu ente dos pozos. La continuación ye más difícil y obligó a los esploradores a facer delles travesíes y desobstrucciones, hasta algamar un meandru de 120 m, siguíu de la cabera serie de pozos qu'empobinen al sifón terminal.